Σε ένα πρόσφατο Tweet που πραγματοποίησε ένας open source dev και πρώην μηχανικός της Enseble Studios/Microsoft, αλλά και της Valve, με όνομα Richard Geldereich, έθεσε ένα πολύ ενδιαφέρον ερώτημα στον James Stanard. Ο τελευταίος, ασχολείται με το Graphic Optimization R&D και εργάζεται ως Engine Architect στη Microsoft.

Το ερώτημα λοιπόν που τέθηκε από τον Richard Geldereich, αφορά το λόγο για τον οποίο η Microsoft δεν μοιράζεται ακόμα περισσότερα στοιχεία για το BCPack με τον κόσμο, μιας και η SONΥ δέχεται πολλά συγχαρητήρια από τον κόσμο για την υποστήριξη της Kraken αρχιτεκτονικής, στο hardware του PS5.

@JamesStanard Can you talk about BCPack more in public yet? Sony is getting a ton of good response from the gaming public about putting Kraken in hardware. You guys need to talk more about BCPack!https://t.co/o2BhtKZ81C — Richard Geldreich (@richgel999) March 20, 2020

Ας τα πάρουμε τα πράγματα όμως με τη σειρά και ας δούμε πρώτα τι είναι το BCPack, το οποίο χαρακτηρίζεται ως το “μυστικό όπλο” του Xbox Series X. To BCPack, είναι ένα νέο codec συμπίεσης, το οποίο είναι σχεδιασμένο αποκλειστικά για τα game textures. Τα textures είναι σχεδόν πάντοτε, “block compressed” (BC), με αποτέλεσμα να συμπιέζονται ακόμα περισσότερο.

Ο μεγαλύτερος όγκος δεδομένων με τον οποίο πρέπει να ασχοληθεί ένας developer, αφορά τα textures data που επεξεργάζεται η GPU. Το Kraken (του PS5), είναι ένα σύστημα γενικού σκοπού, το οποίο δεν έχει σχεδιαστεί έχοντας ως απόλυτο σκοπό τη συμπίεση των textures. Εδώ παρατηρείται και η μεγάλη διαφορά με το BCPack.

Ειδικότερα ο James Stanard, αναφέρει τα εξής.

Ένα από τα πιο παραμελημένα στοιχεία, είναι το νέο sampler feedback streaming. Αυτό μας επιτρέπει να κάνουμε stream μεμονωμένα textures που φέρονται στη GPU, προς επεξεργασία. Αυτό ενισχύει θεμελιωδώς το μέγεθος της μνήμης μας, επειδή δεν χρειάζεται να διατηρούμε τα textures στη μνήμη που δεν χρειάζονται. Μειώνει επίσης τις απαιτήσεις του streaming bandwidth, με το να κάνει stream, μόνο ότι χρειάζεται. Το Sampler Feedback, κάνει τη συμπίεση αυτή των δεδομένων, ακόμη πιο εύκολη στη χρήση. Αλλά το να είμαστε σε θέση να χρησιμοποιούμε ένα custom texture filtering hardware, καθιστά τη διαδικασία αυτή, ακόμη πιο εύκολη.

It's a new compression codec specifically designed for game textures. They are almost always "block compressed" (BC) to begin with. We compress these textures even further, but for obvious reasons, we didn't want to call it "BCCompress". ? — James Stanard (@JamesStanard) March 20, 2020

Το BCPack, ενδεχομένως και να αποτελεί και ένα πρώτο δείγμα από το Xbox Velocity Architecture. Το μόνο σίγουρο είναι πως ο μηχανικός της Microsoft δε μπορεί να μοιραστεί περισσότερες πληροφορίες, αλλά μας διαβεβαιώνει πως θα μάθουμε περισσότερα πράγματα για το BCPack και το Xbox Velocity Architecture, στο άμεσο μέλλον.